Príloha č. 7

Vydanie učebnice rómskej gramatiky a kľúča k jej používaniu

Materiál „Informácia o stave príprav rekodifikácie rómskeho jazyka“, ktorú vláda SR vzala na vedomie dňa 23. januára 2002, poskytuje informácie o práci Jazykovej komisie zriadenej pri Sekretariáte splnomocnenkyne. Táto komisia navrhuje vydanie gramatiky rómčiny a jej kľúča k používaniu, ktoré budú tvoriť základ pre kodifikáciu rómskeho pravopisu. 
Na základe tohoto materiálu sekretariát splnomocnenkyne vlády SR pre rómske komunity v spolupráci s Ministerstvom školstva SR pripravil vydanie učebnice rómskej gramatiky Romaňi čhib a kľúča k jej používaniu. Distribúciu učebnice zabezpečí Ministerstvo školstva SR, vydanie učebnice zabezpečí v náklade 3000 ks vybrané vydavateľstvo Bohemia Kontakt, Košice. Finančné náklady sú spolu 1 141 900 Sk vrátane DPH (na učebnicu – 762 400 Sk, na kľúč k učebnici – 379 500 Sk). Učebnica má rozsah 269 strán, kľúč k učebnici má 96 strán.

Pozn. Podľa zákona (zákon č. 383/1997 Z. z. – Autorský zákon) má autorka diela výhradné právo udeliť súhlas na každé použitie diela (vrátane prekladu a vydania) a súhlasí s jeho vydaním na území SR iba vyššie uvedeným vydavateľstvom. Napriek tomu sekretariát splnomocnenkyne požiadal o kalkuláciu ďalšie vydavateľstvo na Slovensku, ktorého rozpočet prevyšoval rozpočet vybraného vydavateľstva.